### 5.     Beslutning om udpegning af bestyrelsesmedlemmer til Destination Sjælland A/S

**Åbent**

Sagsnr.: 326-2019-1149        J.nr.: 24.05.00           Dokumentnr.:
326-2019-325060

**Sagstype**

Beslutning.

**Resume og sagens baggrund**

Kommunalbestyrelsen besluttede på mødet den 27. november
2019, at godkende etableringen og deltagelse i Destination Sjælland A/S med
virkning fra 1. januar 2020. I henhold til destinationsselskabets vedtægter og
ejeraftale skal Kommunalbestyrelsen udpege to medlemmer til bestyrelsen. I
henhold til vedtægterne der skal udpeget et kommunalbestyrelsesmedlem og et
medlem der repræsenterer turisterhvervene i Kalundborg Kommune og som driver
virksomhed i kommunen.

Turisterhvervene har indstillet Nikolaj Thorsen, [adresse]
Camping som repræsentant.

**Indstillinger**

Direktøren indstiller, at

1.       der
udpeges et Kommunalbestyrelsesmedlem til bestyrelsen

2.       Ruben Møller
Bob Jepsen, [adresse] udpeges som repræsentant for turisterhvervene i
Kalundborg Kommune.

**Behandling**

Kommunalbestyrelsen.

**Sagsfremstilling**

Sorø, Slagelse, Kalundborg, Holbæk og [adresse] kommuner har
besluttede at danne en ny turismedestination og etablere et fælles
destinationsselskab Destination Sjælland A/S, der skal varetage den lokale
destinationsudvikling og den lokale turismefremme i de fem kommuner. I
forlængelse heraf nedsættes en bestyrelse, som varetager ejernes og aktørernes
interesser.

Samtidig med etableringen af Destination Sjælland A/S
nedlægges VisitVestsjælland

Bestyrelsens opgaver er i samarbejde med
destinationsselskabets daglige ledelse at sikre, at ejerne og øvrige partnere
får leveret de aftalte ydelser og udviklingsaktiviteter, som er aftalt,
indenfor rammerne af ejerstrategien og gældende lovgivning. En grundlæggende
forventning er, at bestyrelsen sikre, at selskabet drives effektivt,
omkostningsbevidst og med et højt fagligt kvalitetsniveau.

Bestyrelsen skal ifølge ejeraftalen bestå af 10 - 12
bestyrelsesmedlemmer:

•
Et medlem fra hver de deltagende kommuners Byråd/Kommunalbestyrelse, i
alt 5 medlemmer.

•
En repræsentant for hver kommunes turismeerhverv, i alt 5 medlemmer.

•
1 - 2 medlemmer, der kan styrke bestyrelsens kompetencer, kan indstilles
af bestyrelsen til valg på en generalforsamling.

Det fremgår af destinationsselskabets vedtægter og
ejeraftale, at bestyrelsesmedlemmer vælges for en 4-årig periode, der følger
den kommunale valgperiode. Det betyder, at medlemmer til bestyrelsen vælges på
en ekstraordinær generalforsamling umiddelbart efter, at kommunalbestyrelserne
har konstitueret sig i henhold til den kommunale styrelseslov, næste gang i
december 2021. Valget af nye generalforsamlingsvalgte bestyrelsesmedlemmer og
bestyrelsens formand og næstformand skal have virkning fra den 1. januar, året
efter valg til kommunalbestyrelsen.

Udpegningen af repræsentanter pr. 1. januar 2020 gælder i
henhold til ovenstående indtil udgangen af indeværende valgperiode, hvorefter
der skal ske nyvalg.

**Økonomiske konsekvenser**

Ingen

**Bilag**

|  |  |
| --- | --- |
| Ejeraftale ver. 8 ren | 326-2019-301590 |
| vedtægt ver. 6 ren | 326-2019-301591 |
| Ejerstrategi Destination Sjælland AS | 326-2019-301586 |